**У С Л О В И Я**

за провеждане на **търг с явно наддаване за продажба на** прогнозни количества **стояща дървесина на корен** по сортиментна ведомост от годишен план за ползването на дървесина за 2022 год. от държавните горски територии на ТП ДЛС Шерба, в района на дейност на СИДП ДП – гр. Шумен. Процедурата се провежда съгласно чл. 112, ал. 1, т. 1, във вр. с чл. 114, ал. 1 от Закона за горите, по реда на чл. 49, ал. 1, т. 1, във вр. с чл. 5, ал. 1, т. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**1. ПРЕДМЕТ НА ТЪРГА, НАЧАЛНИ ЦЕНИ, СТЪПКА НА НАДДАВАНЕ.**

**1.1.** Предметът на процедурата е:Продажба на прогнозни количествастояща дървесина на корен, обособена в отделни обекти, по сортиментна ведомост от годишен план за ползването на дървесина за 2022 год.от държавните горски територии (ДГТ) в района на дейност на **ТП ДЛС Шерба,** съгласно Приложение № 1 – неразделна част от тези тръжни условия.

**ЗАДЪЛЖИТЕЛНО УСЛОВИЕ: 1. УЧАСТИЕТО В НАДДАВАНЕTO Е ЗА ЦЯЛОТО ПРОГНОЗНО КОЛИЧЕСТВО ДЪРВЕСИНА ЗА ВСЕКИ КОНКРЕТЕН ОБЕКТ С ПОСОЧЕНА СТЪПКА НА НАДДАВАНЕ ЗА ДАДЕНИЯ ОБЕКТ, СЪГЛАСНО ПРИЛОЖЕНИЕ № 1 ОТ НАСТОЯЩИТЕ УСЛОВИЯ.**

**1.2.** Дървесината от конкретните обекти – предмет на настоящата процедура, се предава, с предавателно-приемателен протокол, от продавача на купувача на временен склад, съгласно приложени технологични планове към тръжната документация за всеки подотдел от съответния обект и при размери и качество на сортиментите, съгласно БДС/EN.

**ЗАБЕЛЕЖКА:** Посочените количества дървесина са прогнозни. При разлика в количеството на действително добитата дървесина от насаждението и посочените в настоящата документация прогнозни количества, заплащането ще се извършва по единичната цена, съгласно Приложение № 2 – неразделна част от договора, по действително добитото количество отразено в предавателно-приемателния протокол за кубиране. Продажбите се изпълняват, съгласно графика по Приложение №3.

**2. ВИД НА ТРЪЖНАТА СЕСИЯ.**

**2.1.** Видът на процедурата е търг с явно наддаване за продажба на стояща дървесина на корен, за обособените обекти, по реда на чл. 49, ал. 1, т. 1, чл. 52, чл. 54-64, от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**3. ЧАС, ДАТА И МЯСТО НА ПРОВЕЖДАНЕ НА ТЪРГА**

**3.1.** Процедурата ще се проведе на **30.12.2021 год., от 13.15 часа** в административната сграда на  **ТП ДЛС Шерба**, **ул. „Дунав ” № 8, с.Старо Оряхово.**

**4. ГАРАНЦИЯ ЗА УЧАСТИЕ. ГАРАНЦИЯ ЗА ИЗПЪЛНЕНИЕ.**

**4.1.** Внасянето на гаранцията за участие в размер по Приложение № 1 от т. 1 от настоящите условия, и се извършва единствено по банков път по сметката на ТП „ДЛС Шерба“ – : **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД**

**ЗАДЪЛЖИТЕЛНО УСЛОВИЕ:** **Гаранцията за участие следва да бъде внесена поотделно за всеки обособен обект – избран от участника, и сумата следва реално да е постъпила по посочената сметка на стопанството до края на работния ден, предхождащ деня за провеждане на търга.**

**4.2.** Определеният за купувач участник, преди сключване на договора, представя по свой избор на форма, гаранция за изпълнение в абсолютна сума в размер на **10 %** от стойността на достигнатата по време на търга цена за съответния обект, както следва:

**4.2.1.** Под формата на парична сума внесена по сметката на ТП „ДЛС Шерба“ – : **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД**

**4.2.2.** Под формата на банкова гаранция, учредена в полза на ТП ДЛС Шерба, безусловна и неотменяема, същата се представя в оригинал при сключване на договора, като срокът ѝ на действие следва да е не по-малък от един (1) месец след датата, посочена в проекта на договора, като крайна дата за изпълнение на дейността. В представената банкова гаранция , трябва да е налице изрично изявление , че същата се освобождава само след писмено известие от Продавача.

**4.3.** Продавачът освобождава гаранциите за участие на:

**4.3.1.** отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на продавача за определяне на изпълнител;

**4.3.2.** класираните на първо и на второ място –след сключването на договора за покупко-продажба;.

**4.3.3.** обжалващия заповедта на продавача за определяне на купувач - в срок до 5 работни дни от приключване на производството по обжалване.

**4.4.** При прекратяване на процедурата гаранциите на всички участници се освобождават в срок 3 (три) работни дни след влизането в сила на заповедта за прекратяване на търга с явно наддаване.

**4.5.** Продавачът освобождава гаранциите по предходните т. 4.3 и т. 4.4, без да дължи лихви за периода, през който средствата законно са престояли при него.

**4.6.** Продавачът задържа гаранцията за участие на участника, когато:

**4.6.1.** участника обжалва заповедта на органа открил търга за определяне на купувач – до решаване на спора с влязло в сила решение;

**4.6.2** в установения срок за сключване на договора не представи изискуемите документи удостоверяващи изпълнението на изискванията за допускане до участие в процедурата.

**4.6.3.**За когото при сключване на договора се установи, че представените от него документи не отговарят на условията за провеждане на процедурата;

**4.6.3.** гаранцията за участие не се освобождава, когато участниците в търга след изрична покана от председателя на комисията не изявят желание да купят, включително по начална цена, в този случай търгът за съответния обект се прекратява.

**4.7** Условията и сроковете за задържане или освобождаване на гаранцията за изпълнение, както и заплащането на неустойки се уреждат в договора.

**5. ТРЪЖНА ДОКУМЕНТАЦИЯ, НАЧИН И СРОК ЗА ПОЛУЧАВАНЕ, ЦЕНА И УСЛОВИЯ ЗА ПЛАЩАНЕ**

**5.1.** Тръжната документация за участие в процедурата може да се изтегли от интернет страницата на продавача- **ТП „ДЛС Шерба“** на адрес: http://dlssherba.sidp.bg/ без заплащане, или да се закупи от продавача, провеждащ процедурата.

**5.2.** В случай, че тръжните документи се закупуват, условията за заплащането им са както следва:

**5.2.1.** Цената на тръжната документация е – 2**0,00 лв., без ДДС**. Същата се заплаща в **касата** на **ТП ДЛС Шерба** – или по банков път по сметка на стопанството: – **IBAN:BG15 CECB 9790 10E8 485700, BIC: CECBBGSF, при банка: „ЦКБ”АД**

**5.2.2.** Тръжните документи се получават от деловодството (след представяне на платежен документ за закупуването ѝ) на ТП ДЛС Шерба, ул. „Дунав ” № 8, с.Старо Оряхово, в работни дни до 16.00 часа на последния работния ден, предхождащ деня на провеждането на търга.

**5.3. След изтичане** на срока **за получаване** на тръжната документация по предходната т. 5.2, ТП ДЛС Шерба преустановява продажбата на същата.

**6. ОГЛЕД НА НАСАЖДЕНИЯТА , ВКЛЮЧЕНИ В СЪОТВЕТНИТЕ ОБЕКТИ – ПРЕДМЕТ НА ПРОЦЕДУРАТА.**

**6.1.** Оглед на насажденията – включени в съответните обособени обекти, от които ще се предоставя дървесината предмет на настоящия търг, може да се извършва **до 16,00 часа** през работни дни за времето до последния работен ден, предхождащ деня на провеждане на търга, включително, в присъствието на представител на стопанството.

**6.2.** Огледът се извършва с транспорт на участника и всички разходи за негова сметка.

**7. ИЗИСКВАНИЯ КЪМ УЧАСТНИЦИТЕ В ТЪРГА.**

**7.1.** **До участие в търга се допускат физически лица, юридически лица или еднолични търговци или техни обединения,** които:

**7.1.1**.Отговарят на изискванията на **чл. 58 ал. 1** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти изпълнили са другите условия за провеждане на процедурата за конкретният обект, съгласно тръжните условия за провеждане на процедурата, именно:

**а)** **НЕ** е осъден с влязла в сила присъда, освен ако не са реабилитирани, за престъпление по чл. 194 – 217; 219 – 260; 301 – 307; 321 и 321а от Наказателния кодекс;

**б) НЕ е** обявен в несъстоятелност илие в производство по несъстоятелност;

**в)** **НЕ** е в производство по ликвидация;

**г)** **НЕ е** свързано лице по смисъла **по смисъла на § 1, т.15 от ЗПКОНПИ** с директора на „Североизточно държавно предприятие“ ДП – гр. Шумен, с директорите на териториалните му поделения или със други служители заемащи ръководна длъжност в организационната им структура.

**д)** **НЕ е** сключил договор с лице по чл.68 от ЗПКОНПИ.

**е) НЕ е** лишен от право да упражнява търговска дейност;

**Изисквания по б. “а“, „г“, „е“ се отнасят за** управителите или за лицата, които представляват кандидата, съгласно Търговския закон на Р.България или законодателството на държава - членка на Европейския съюз, или на друга държава - страна по Споразумението за Европейското икономическо пространство, където кандидатът е регистриран**.**

**ж)** Няма парични задължения към държавата, установени с влязъл в сила акт на компетентен държавен орган.

**з)** Няма парични задължения към „Североизточно държавно предприятие” ДП, гр. Шумен и териториалните му поделения

**и)** Е внесъл гаранция за участие в процедурата за съответния обект.

**й)** Заедно с посочените подизпълнители (когато е заявил ползване на подизпълнител) отговарят на техническите и квалификационните изисквания за извършване на дейността, когато такива са определени в условията за провеждане на процедурата;.

**7.1.2.** **Е вписан по реда на чл. 235-236 и чл. 242 от Закона за горите в Публичния регистър към Изпълнителна агенция по горите по чл. 235 и/или чл. 241 от Закона за горите за съответната дейност.**;

**7.1.3. Изпълнява изискванията на разпоредбата на чл.47, ал.6** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (обн. в ДВ. бр. 96 от 06.12.2011 г., в сила от 06.12.2011 г.; изм. и доп., бр. 90 от 16.11.2012 г., изм. и доп. ДВ бр.96 от 02.12.2016г. в сила от 02.12.2016г., изм., бр.55 от 07.07.2017г., в сила от 07.07.2017г., изм. и доп., ДВ бр.26 от 29.03.2019г., в сила от 29.03.2019г.).

**7.1.4.Отговаря и изпълнява условията и изискванията** - обявени от Продавача, съгласно чл. 55, ал.3, т.6 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно:

**а)** в рамките на едногодишен период считано от датата обявена, като крайна дата за депозиране на документи за участие в процедурата, **нямат задържана гаранцията за изпълнение** по сключен договор за възлагане изпълнението на дейности и/или покупко-продажба на дървесина по чл. 10, ал. 1, чл. 38, чл. 39, чл. 46, чл. 75, от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, в обхвата на дейност на СИДП ДП-Шумен

**7.1.5.** **Отговаря на техническите и квалификационни изисквания посочени в условията на търга а именно:**

**а)** има сключен договор, регистриран в НАП, с **лесовъд**, регистриран за дейността “планиране и организация на добива на дървесина”. (*Изискването не се прилага, когато физическото лице, едноличния търговец или член на управителните органи на юридическото лице е лесовъд, регистриран за дейността “планиране и организация на добива на дървесина”*).

**б)** има наети на трудови договори, регистрирани в НАП, с лица за извършване на дейностите в обекта, притежаващи свидетелства за правоспособност за работа със земеделска и горска техника както следва:

- за работа с БМТ - **категория „Тпс“** съгласно чл. 13, ал. 4, т. 5 от ЗРКЗГТ - **3 бр.(три) квалифицирани работници ;**

- за работа с техника за извоз-горски влекач и рампиране - **категория Твк или Твк-Г** , съгласно чл.13, ал. 4, т. 3 от ЗРКЗГТ– 4 **бр.(четирима) квалифицирани работника ;**

**или**

**най-малко 1 (един) работник, квалифициран за работа със специализирана многофункционална горска техника:дърводобивен комбайн – харвестър.**

**в)** да разполага с необходимия минимален брой собствена или закупена на лизинг техника, осигуряваща извършване ползването на дървесина от съответния обект, а именно:

• бензиномоторни триони (БМТ) – **3 бр.**

• специализирана техника за извоз- горски влекач – 3**бр.**

• специализирана техника за рампиране – **1бр.**

**или**

**да притежава специализирана многофункционална горска техника :дърводобивен комбайн -харвестър – 1 бр.**

**Задължително изискване:** Техниката следва да е регистрирана по реда на ЗРКЗГТ, а единиците специализирана техника за извоз и специализирана техника за рампиране следва да е преминала и годишен технически преглед пред Областна дирекция „Земеделие“, съгласно Наредба № 20 от 27.05.2003г. за извършване на технически прегледи за проверка на техническата изправност на земеделската и горската техника и машините за земни работи

**г)** да има необходимият минимален брой лични предпазни средства (ЛПС) по количество и качество, съгласно заложената необходима за извършване на дейността техника (**работно оборудване** по смисъла на **§1, т. 4** от ДР на Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване) които отговарят на изискванията на българското законодателство, съгласно ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място, Стандарта за горска сертификация и правила за здравословни и безопасни условия на труд в горските територии

**Забележка: Обстоятелствата по т.7.1.1 - т. 7.1.5 на етапа допускане до участие в процедурата се заявяват в Декларации по образец №№ 1, 1а, 2 и 3, неразделна част от тръжната документация. Писмените доказателства за изпълнение на тези обстоятелства се представят само от спечелилият участник, на етап сключване на договор.**

**7.2.** В процедурата се участва **лично,** чрез представител по търговска регистрация, ако същият е **вписан за представител** на участника, или чрез свой **упълномощен** **представител**.

**7.3.** Всеки участник може да бъде представляван само от един представител в процедурата.

**7.4.** Участниците в процедурата нямат право да подават повече от едно заявление за участие за един и същ обект включен в търга, както и да правят допълнения или изменения в подадените вече документи, след изтичане на определения краен срок на подаването им.

**7.5.** На основание **т. 4.11. от Заповедта за откриване на процедурата и**  чл. 52, ал. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти. **Е ДОПУСНАТО участниците да наемат подизпълнител/и за осъществяване изцяло, или на част от дейностите в съответния обект предмет на настоящата процедура.**

**Задължителни условия на провеждана процедура:**

1.В случай че участникът е заявил ползване на подизпълнители, представените от него и от подизпълнителя/ите общ брой техника и общ брой квалифицирани работници и специалисти, следва да покриват заедно обявения от продавача минимален общ брой единици самоходна и преносима техника и общ брой квалифицирани работници и специалисти, с изключение на посочените физически лица за упражняване на лесовъдска практика, съгласно чл. 235 от ЗГ, които се представят задължително поотделно за лицето по чл. 235 от ЗГ на основния участника и за лицето по чл. 235 от ЗГ на обявените от него подизпълнители. Когато след сключване на договора се установи, че подизпълнителят не отговаря на поставените изисквания спрямо купувача по договора, или в последствие на настъпила промяна подизпълнителя не отговаря на същите изискания, тези обстоятелства са самостоятелни основания за прекратяване на договора. Всяко неизпълнение на законовите изисквания и договорни условия от страна на подизпълнителя, ангажират пряко отговорността на купувача по договора.

2. На основание **т. 4.11. от Заповедта за** за откриване на процедурата и чл. 52, ал. 3 от Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, с оглед допуснатото ползване на подизпълнител/и , и когато участникът предвижда използването на такива, подизпълнителят/ите следва да отговаря на изискванията за лично състояние, предвидени за допускане до участие в процедурата. Участникът и посочените от него подизпълнители следва да отговарят заедно на техническите и квалификационните изисквания за извършване на дейността, каквито са посочени в заповедта за откриване на процедурата.

**ВАЖНО:Участник декларирал съгласие за участие в процедурата като подизпълнител за конкретен обект няма право да подава самостоятелна оферта за участие в процедурата за същия. В случай че комисията установи такова обстоятелство офертата на съответния участникт заявил участие като подизпълнител се отстранява от последващо участие в процедурата за конкретния обект.**

**8.** **КОМПЛЕКТУВАНЕ НА ИЗИСКУЕМИТЕ ДОКУМЕНТИ. МЯСТО, СРОК ЗА ПРЕДСТАВЯНЕ НА ЗАЯВЛЕНИЕТО ЗА УЧАСТИЕ И УСЛОВИЯ ЗА РЕДОВНОТО МУ ДЕПОЗИРАНЕ.**

**8.1.** За участие в търга се подава **заявление за участие по образец към което прилагат изискуеми документи за допустимост**, съгласно **т. 8.2** от настоящите условия.

**8.1.1.** Участниците в търга се регистрират, като подават **заявление за участие с приложени към него изискуеми документи за допустимост**, съгласно **т. 8.2** от тези условия, в деловодството на **ТП ДЛС Шерба,** **ул. Дунав №8, с.Старо Оряхово** до **16.00 часа** в работни дни до последния работен ден, предхождащ датата за провеждане на търга, включително. Заявлението и документите към него се подават в общ, запечатан, с не нарушена цялост и непрозрачен плик лично от участника или от негов упълномощен представител. Върху плика се посочват адрес за кореспонденция, телефон, факс и електронен адрес на подателя. Липсата на някои от изискваните документи е основание за отстраняване на участника до следващите етапи на тръжната сесия – процеса на наддаване за цена.

**8.1.2.** Участника може да участва за един, за повече от един или за всички обособени обекти, предмет на търга, като това обстоятелство се посочва в заявлението за участие, като прилага следните документи:

**(а)** В общия плик се поставят изискуемите документи за допустимост до участие в търга, посочени в т. 8.2 от настоящите условия, представени в един екземпляр, независимо от броя на обектите, за които участника ще наддава в търга.

**8.1.3.** Участниците в търга подават заявление за участие към което прилагат изискуеми документи за допустимост, съгласно т. 8.2 от тези условия.

**8.1.4.** Представеното заявление с изискуемите документи се завежда във входящ регистър по образец. На приносителя на документите при приемане на офертата се издава документ, върху който са отбелязани входящия номер, датата и часа на подаване на заявлението.

**8.1.5.** Не се приемат за участие в търга и се връща незабавно на участника заявление, което е представено след изтичане на крайния срок за получаване или същото, с приложените документи, е в незапечатан, прозрачен или скъсан плик.

**8.2. ИЗИСКУЕМИТЕ ДОКУМЕНТИ ЗА ДОПУСТИМОСТ, ПРИЛОЖЕНИ КЪМ ЗАЯВЛЕНИЕТО ЗА УЧАСТИЕ В ТЪРГА, СА СЛЕДНИТЕ:**

**8.2.1.** **Заявление за участие (по образец – приложен към настоящите условия)** – **оригинал**;

**Забележка: Комисията към датата на провеждане на процедурата служебно проверява по посочените към заявлението данни:**

**Комисията извършва служебна проверка на представителството на кандидата в ТР , Регистъра на ИАГ и наличието на постъпила в посочения срок и размер гаранция за участие за съответния обект .**

**ЗАДЪЛЖИТЕЛНО УСЛОВИЕ НА ПРОВЕЖДАНЕ НА ПРОЦЕДУРАТА:** **В случай, че при служебната проверка комисията установи, че даден участник или обявен от него подизпълнител не отговарят на изискванията за допускане до участие офертата на участника се отстранява от по нататъшно участие**.

**8.2.2.** **Декларация № 1** **в оригинал** (по образец) – за участник , удостоверяваща заявените обстоятелства по **чл. 58, ал. 1, т. 3** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**8.2.2.**1.**Декларация № 1а** **в оригинал** (по образец) – за подизпълнител , удостоверяваща заявените обстоятелства по **чл. 58, ал. 1, т. 3** от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**ЗАБЕЛЕЖКА:** Посочените изисквания, които се декларират, се отнасят за управителите и за членовете на управителните органи на участника и обявения от него подизпълнител/и. Декларацията за заявените обстоятелства се попълва от **всеки един управител или член на управителен орган на участника и обявения от него подизпълнител**, съгласно Търговския закон като същите се прилагат към комплекта от документи за участие в търга.

**8.2.3. Декларация № 2 за техническа , кадрова обезпеченост на участника и изпълнение на изискванията на разпоредбата на чл. 47, ал.6 от *НУРВИДГТДОСПДНГП*.**

***Задължителни условия на процедурата:***

*- Представляващия участника задължително посочва верните обстоятелства в Декларация образец №2***, както и да зачертае несъотносимото/ите от т.1- т.3**

*- декларация Образец №2 се попълва от управителя / представляващия в търга кандидата.*

*- В случай че представителят на участника не посочи кое от основанията се отнася за представлявания от него участник, комисията приема, че е налице липса на надлежно попълнена декларация и отстранява участника от търга за обекта в наддаването на основание чл.61, ал.5, т.1 от* ***НУРВИДГТДОСПДНГП***

**8.2.4. Декларация № 3 в оригинал -** за изпълнение на изискванията поставени от Продавача на основание чл. 55 , ал. 3, т. 6 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, а именно: търговеца да няма задържана гаранция, поради извършен едностранен отказ да сключи договор по реда на провеждане на процедурата, по която е определен за изпълнител или да няма задържана гаранция във връзка с прекратен, поради виновно неизпълнение договор за възлагане и/или покупко-продажба на дървесина *по процедури проведени по реда на: чл.10, ал.1; чл. 38; чл.39; чл. 46 и чл. 75, от* **НУРВИДГТДОСПДНГП;**

***Задължителни условия на процедурата:***

*- декларация образец №3 се попълва от управителя / представляващия в ел. търг кандидата.*

*- В случай че представителят на участника не посочи кое от основанията се отнася за представлявания от него участник, комисията приема, че е налице липса на надлежно попълнена декларация и отстранява участника от търга за обекта в наддаването* *на основание чл.61, ал.5 т.1 от* **НУРВИДГТДОСПДНГП**

**8.2.5. Декларация № 4 в оригинал** за информираност и съгласие за обработка на личните данни съгласно ЗЗЛД.

**8.3.** Документите се представят в оригинал или заверено от участника копие (с надпис **„Вярно с оригинала”**, подпис и печат от участника).

**8.4.** Оригинал на **Нотариално** заверено пълномощно, при участие с упълномощен представител (представя се на комисията преди откриване на търга)

**8.5.** Документ за самоличност (представя се на комисията преди откриване на търга).

**8.6.** До изтичане на срока за подаване на документите за участие в търга, всеки участника може да ги оттегли, промени или допълни.

**9. ИЗИСКВАНИЯ ЗА ТЕХНИЧЕСКА ИЗПРАВНОСТ НА РАБОТНОТО ОБОРУДВАНЕ. ВИД И КАЧЕСТВО НА ЛИЧНИТЕ ПРЕДПАЗНИ СРЕДСТВА (ЛПС).**

**9.1.** **Работното оборудване** трябва да отговаря на изискванията на българското законодателство, съгласно правните норми на ЗРКЗГТ, Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване, ЗЗБУТ, Правила за здравословни и безопасни условия на труд в горските територии (Обн.ДВ бр.38/2019г) и стандарта за горска сертификация, като се използва по начин и при условия, които осигуряват безопасни и здравословни условия на труд и опазване на околната среда, както следва:

**За специализираната и самоходна техника:**

- да бъде в добро техническо състояние, което да **не позволява изтичане** на масло и гориво;

- да бъде оборудван със средства **за абсорбиране** на петролни продукти;

- да бъде оборудвана с годен и **технически изправен пожарогасител**.

**За преносимата техника (БМТ):**

- да бъдат изправни и обезопасени, като показват равномерен работен режим с необходимата мощност и да са снабдени със спирачки;

- да бъдат в техническо състояние, което да **не позволява изтичане** на гориво-смазочни течности;

- да използва **масло** за веригата на **растителна основа**.

**9.2.**  Личните предпазни средства (ЛПС) използвани от работниците трябва да отговарят на изискванията на българското законодателство за качество, съгласно правните предписания на ЗЗБУТ, Наредба № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работната място и Правила за здравословни и безопасни условия на труд в горските територии (Обн.ДВ бр.38/2019г) и **стандарта за горска сертификация**, осигуряващи безопасност и опазване на здравето на работниците на работните им места, както следва:

**9.2.1**. **Защитното облекло** да не е с видимо нарушена цялост на материята, и да бъде с качество и състав:

**- защитен панталон** – да съдържа „вложки“ с контрастен цвят и със защита от срязване;

**- сигнално яке** – до **1/3** от повърхността му да бъде покрита със сигнален цвят. Якето да не бъде с видимо износено и с видимо нарушена цялост;

**- сигнална жилетка** – да не бъде с видимо нарушена цялост.

**ЗАБЕЛЕЖКА:** Участника може да осигури за своите работници или **само яке** или **само сигнална жилетка**.

**- предпазни ръкавици** – да не са с видимо нарушена цялост на материята, която да позволява допир с открити части на дланта, пръстите и китката на ръката;

**- работни обувки** – да бъдат обезопасени с подсилена подметка; с височина покриваща глезена на крака; с вградена стоманена пластина със защита от срязване, разположена над свода на стъпалото , покриваща пръстите на ходилото – т. нар. **тип „бомбе“.**

**9.2.2**. **Работни каски** – да не бъдат с нарушена цялост; да бъдат оборудвани с антифони и визир; да не бъдат с изтекъл срок на годност от датата на производството им, с оглед способността на пластмасовата материя да **„старее“**.

**10. ТРЪЖНА ПРОЦЕДУРА.**

**ПРОВЕЖДАНЕ НА ТЪРГА С ЯВНО НАДДАВАНЕ.**

**10.1.** При откриване на търга, председателят или упълномощен от него член на тръжната комисия проверява дали са спазени всички условия за участие в търга.

**10.2.** Търгът се провежда съгласно разпоредбите на чл. 60-63 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, както и изискванията на настоящите тръжни условия.

**10.3.** Комисията отваря документите на участниците по реда на тяхното постъпване и проверява дали са оформени съгласно изискванията на продавача.

**10.4.** Комисията проверява наличието на всички изискуеми документи на участниците, както и на подизпълнителите, ако се предвиждат такива.

**10.5.** Комисията отстранява от участие в търга участник:

**10.5.1**. който не е представил някой от изискуемите от продавача документи или те са представени във вид и съдържание, различни от предварително изисканите;

**10.5.2.** за когото са налице обстоятелства по чл. 58, ал. 1, т. 3 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти.

**10.6.** След допускане на участниците до следващия етап на търга, комисията предоставя на всеки от участниците пореден номер за участие. Наддаването се извършва, чрез обявяване от участниците на последователни суми над началната цена, разграничени от председателя на комисията със звуков сигнал, като всяко увеличение трябва да бъде равно на определената стъпка.

**10.7.** Председателят на комисията обявява ясно обекта на търга, началната цена и стъпката за наддаване, последователно обявява нарастването над началната цена, като всяко увеличение е в размер на една стъпка и се разграничава със звуков сигнал.

**10.8.** Наддаването се извършва от участниците, които вдигат предоставените им номера и потвърждават гласно размера на обявената от председателя цена. Потвърдената от участника цена го обвързва към комисията и другите участници в търга, без право на позоваване на грешка.

**10.9.** Преди третото обявяване на последната предложена от участника цена, председателят на комисията прави предупреждение, че цената е последна, и ако няма ново предложение, обявява приключване на наддаването със звуков сигнал.

**10.10.** Печели този от участниците, който единствен е потвърдил последната достигната на търга цена. Председателят обявява номера на спечелилия участник, класирания на второ място, достигнатата цена и закрива търга за съответния обект.

**10.11.** Когато потвърдилите достигнатата цена са повече от един, спечелилият участник и класирания на второ място се определят чрез жребий.

**10.11.1.** Когато в явен търг участват повече от двама участници, предложили еднаква цена с една стъпка по- ниска от достигнатата, класирания на второ място се определя чрез жребий.

**10.11.2.** Когато в явния търг участва повече от един участник, но само един от тях е потвърдил началната цена, той се обявява за спечелил търга.

**10.11.3.** Когато повече от един участник са потвърдили началната цена, спечелилият участник и класирания на второ място се определят чрез жребий.

**10.11.4.** не се възстановява гаранцията за участие на допуснати до участници, които не са потвърдили началната цена.

**10.12.** Действията на комисията до изготвянето на протокола са публични.

**10.13.** Комисията съставя протокол за разглеждане на документите и класиране на участниците, който се предава за утвърждаване на органа, открил търга, ведно с цялата документация, събрана в хода на провеждането му.

**10.14.** Търгът с явно наддаване завършва със заповед на органа, открил процедурата, за:

- класиране на участниците на първо и второ място и определяне на купувач;

- прекратяване на търга.

Заповедта се издава в 3-дневен срок от утвърждаването на протокола на комисията и се съобщава по реда на чл. 61 АПК. Заповедта се публикува на интернет страницата на СИДП ДП – Шумен и ТП ДЛС Шерба. В заповедта за класиране на участниците и определяне на купувач може да се включи разпореждане за предварително изпълнение при условията и по реда на АПК.

**10.15.** Когато на търга с явно наддаване са допуснати до участие повече от един участник, но при започване на наддаването присъства само един от тях, присъстващият участник се обявява за спечелил търга при цена, не по- ниска от обявената в заповедта начална цена за обекта след потвърждаването й. Когато в търг с явно наддаване е допуснат само един участник, той се обявява за спечелил търга при цена **не по-ниска** от обявената в заповедта начална цена за обекта.

**10.16.** Органът, открил търга, го **прекратява** с мотивирана заповед, когато:

- не е подадено нито едно заявление за участие;

- участникът не отговаря на условията за провеждане на търга;

- първият и вторият класирани участници последователно откажат да сключат договор;

- отпадне необходимостта от провеждане на процедурата в резултат на съществена промяна в обстоятелствата;

- са установени нарушения при откриването и провеждането на търга, които не могат да бъдат отстранени, без това да промени условията, при които същия е обявен;

- възникнат обстоятелства, които правят провеждането на търга невъзможно и които органът, открил процедурата, не би могъл да предвиди при откриването й;

- определеният за спечелил търга не представи гаранция за изпълнение по договора.

**10.17.** Органът, открил търга, може да открие нова процедура за същия обект само когато първоначално обявеният търг е прекратен и решението за прекратяване не е обжалвано или ако е обжалвано – спорът е решен с влязло в сила решение.

**10.18.** В случай, че участниците в търга след изрична покана от председателя не изявят желание да купят, включително по начална цена, търгът за съответния обект се прекратява, а внесените от тях гаранции за участие не се възстановяват.

**11. СКЛЮЧВАНЕ НА ДОГОВОР ЗА ПРОДАЖБА НА ПРОГНОЗНИ КОЛИЧЕСТВА СТОЯЩА ДЪРВЕСИНА НА КОРЕН.**

**11.1.** ДЛС, като продавач, сключва писмен договор с участника, определен за купувач за продажба на дървесината за съответния обект.

**11.2.** В договора по предходната т. 11.1 се включват задължително всички предложения направени от участника в хода на проведения търг с явно наддаване, въз основа на които е определен за купувач.

**11.3.** Договорът се сключва в 14-дневен срок от:

- влизането в сила на заповедта за определяне на купувач;

- съобщаването на заповедта за определяне на купувач, когато е допуснато предварително изпълнение.

**11.4.** При отказ на участника, определен за купувач, да сключи договор в срока по предходната т. 11.3, от тези условия, органът открил търга предлага сключването на договор на участника, класиран на второ място.

**11.5.** Договор по т. 11.1 **не се сключва с участник**, определен за купувач, който в срока по т. 11.3 от тези условия **не представи**:

**11.5.1. По Обстоятелствата заявени с декларация № 1 , №1а**

**-свидетелство за съдимост на физическото** лице или на лицата, които представляват съответния кандидат съгласно Търговския закон или законодателството на държава – членка на Европейския съюз, или друга държава – страна по Споразумението за Европейското икономическо пространство, където кандидатът е регистриран; Представя се и за подизпълнителя/ите, ако ползва такива.

**-удостоверение от органите на Националната агенция за приходите (НАП**), че няма парични задължения към държавата, установени с влязъл в сила акт на компетентен държавен орган. Удостоверението следва да е с дата не по-рано от три (3) месеца, считано от датата определена за сключване на договора. Представя се и за подизпълнителя/ите, ако ползва такива.

**-Документ за внесена или учредена в полза** на продавача гаранция за изпълнение на договора в размер на **10%** от стойността на договора (в зависимост от направения от кандидата избор за формата на гаранцията – внесена парична сума или **оригинал** на банкова гаранция).

**11.5.2. По Обстоятелствата заявени с декларация № 2**

**-документи, че участника определен за купувач, заедно с посочения от него подизпълнител (когато е приложимо), разполага с техническа обезпеченост:** относно наличието на **минимално изискуемата специализирана самоходна и преносима (БМТ) собствена или закупена на лизинг** **техника , оборудвани, съгласно българското законодателство, изискванията на стандарта за горска сертификация и технически да отговарят на същите стандарти и тяхната годност, както следва:**

**За трактори, самоходна горска техника за извоз-горски влекач и рампиране или специализирана многофункционална горска техника : дърводобивен комбайн –харвестър:**

**-** Извлечение от счетоводни регистри/фактури/договори или всякакви други документи, доказващи наличието на собствена или закупена на лизинг техника;

- Документи за регистрация на техниката по реда на ЗРКЗГТ – заверени копия;

- Талон за преминал годишен технически преглед пред КТИ или Областна дирекция „Земеделие“ , съгласно Наредба № 20 от 27.05.2003 г. за извършване на технически прегледи за проверка на техническата изправност на земеделската и горската техника и машините за земни работи – в сила към датата на провеждане на търга – заверени копия;

**-За прикачния инвентар и БМТ:**

**-** Извлечение от счетоводни регистри/фактури/договори или всякакви други документи, доказващи наличието на техниката;

- заверено копие от талон за първоначална регистрация пред КТИ или Областна дирекция „Земеделие“, съгласно ЗРКЗГТ.

Документите следва да са валидни към датата на подписване на договора и се представят в оригинал или заверено от кандидата копие. При представяне на заверено копие кандидатът представя и оригинала за сравнение.

**-документи удостоверяващи, че участника определен за купувач заедно с обявения от нето подизпълнител (когато е приложимо) разполага със заявените квалифицирани служители и работници за изпълнение на съответния вид дейност, както следва:**

Заверено копие от справка за декларирани данни по чл. 62, ал. 3 от КТ, издадена от ТД НАП за действащите трудови договори на **служителите** и **работниците** на кандидата. Справката следва да съдържа дата на издаване не по-рано от десет (10) календарни дни, към датата на сключване на договора.

Заверени копия на документи - **свидетелства за правоспособност** за работа с БМТ - категория „Тпс“ съгласно чл. 13, ал. 4, т. 5 от ЗРКЗГТ и свидетелство за правоспособност за работа с техника за извоз-горски влекач - категория Твк или Твк-Г , съгласно чл.13, ал. 4, т. 3 от ЗРКЗГТ или друга квалификация за техниката за рампиране или заверено копие на документ - **свидетелство за правоспособност** (квалификация **Твк-Г)** за работа със специализирана многофункционална горска техника :дърводобивен комбайн –харвестър.

Заверено копие на Удостоверение за регистрация на физическото лице за упражняване на лесовъдска практика, съгласно чл. 235 от ЗГ.

**-Удостоверение от съответната РДГ** за регистриран собствен обект по чл. 206 от Закона за горите с посочени обстоятелства относно наличие на регистрирана на името на участника производствена марка и нейния номер, наличие на дневник за постъпилата преработена и експедирана дървесина, наличие на изградена система за видеонаблюдение **с едномесечен срок на валидност**.

**-Извлечение от електронните регистри на участника на „Обобщена справка за количествата постъпила, преработена и експедирана дървесина” за 2020г. (*заверен препис*)** по образеца към Наредба № 1 от 30.01.2012 г. за контрола и опазването на горските територии, удостоверяваща преработката на дървесина, по смисъла на §. 1, т. 26 от ДР на Наредбата.

**11.5.3.Комисията проверява по служебен ред в счетоводната система на „Североизточно държавно предприятие“ ДП – Шумен**, обстоятелствата удостоверяващи, че участникът определен за сключване на договор няма непогасени задължения към териториалните поделения или ЦУ на ДП.

**11.5.4.** Комисията проверява по служебен ред в **нарочно изготвен и поддържан от СИДП ДП Шумен публичен електронен регистър**, декларираните в **Декларация №3** от кандидата обстоятелства че търговеца, в рамките на едногодишен период, считано от датата, обявена като крайна дата за прием на документи за участие в процедурата, **НЯМА** задържана гаранция за изпълнение във връзка с прекратен поради виновно неизпълнение от страна на търговеца на договор с ***ТП ДГС/ДЛС/ЦУ на СИДП ДП-Шумен*** , сключен по процедури проведени по реда на: чл.10, ал.1; чл. 38; чл.39; чл. 46 и чл. 75, от ***НУРВИДГТ;***

**11.6..** **Задължителни условия на процедурата:**

**11.6.1.**В случай, че спечелилият участник откаже да подпише договор, или в случай, че при сключване на договора се установи, че определения за купувач участник не е представил съответните документи, удостоверяващи изпълнението от негова страна на изискванията по т.11.5 от настоящия раздел , или се установи, че същият на етапа допускане до участие в процедурата е представил документи с невярно съдържание, договор със същия не се сключва, като внесената от него гаранция за участие се задържа в полза на Продавача, а документите се изпращат на компетентните органи за поизнасяне.

**11.6.2.**Когато за класирания на първо място и определен за купувач участник се установят обстоятелствата по [предходната](javascript:%20Navigate('%D1%87%D0%BB35_%D0%B0%D0%BB9_%D1%821');) точка 11.6.1, продавачът издава заповед, с която определя за купувач класирания на второ място участник, който се поканва да сключи договор при условията на офертата му. По отношение на определения класиран на второ място участник преди сключване на договора се прилагат последователно разпоредбите на [чл. 23, ал. 6](javascript:%20Navigate('%D1%87%D0%BB23_%D0%B0%D0%BB6');) и [чл. 35, ал. 5](javascript:%20Navigate('%D1%87%D0%BB35_%D0%B0%D0%BB5');) и [8](javascript:%20Navigate('%D1%87%D0%BB35_%D0%B0%D0%BB8');)., от ***НУРВИДГТДОСПДНГП***.

**12. УСЛОВИЯ, ПРИ КОИТО** **СКЛЮЧЕНИЯТ** **ДОГОВОР ЗА ПРОДАЖБА НА ПРОГНОЗНИ КОЛИЧЕСТВА СТОЯЩА ДЪРВЕСИНА НА КОРЕН СЕ ПРЕКРАТЯВА.**

**12.1.** Продавачът прекратява договора с едностранно писмено волеизявление, когато:

- по време на действието на договора – в резултат на настъпила промяна в обстоятелствата, поради която купувачът вече не отговаря на някое от изискванията на органа открил търга, съгласно тези тръжни условия;

- по време на изпълнение на договора бъде установено, че във връзка с продажбата и възлагането на дейността, купувачът е подписал декларация с невярно съдържание;

- са установени от продавача и/ или негов подизпълнител , в процеса на изпълнение на договора, неотстраними отклонения от определените с договора срокове, технологични и качествени показатели за продажбата на стоящата дървесина на корен;

-при установени от продавача две неизпълнения от страна на купувача на договорения график по тримесечия над 50 % .

- други основания, предвидени в договора по т. 11.1 от тези условия.

**12.2.** В случаите по предходната т. 12.1, от тези условия, продавачът не дължи на купувача обезщетения за пропуснати ползи и неустойки за вреди.

**12.3.** При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3-дневен срок от настъпване на събитието и да приложи доказателства.

**12.4.** Когато при изпълнение на договорните задължения се установи неизпълнение на тези задължения, дължащи се на обстоятелства, установени по реда на предходната т. 12.3, неустойка не се дължи.

**13. ПРЕДАВАНЕ НА ОБЕКТА, В КОЙТО ЩЕ СЕ ИЗВЪРШВАТ ДЕЙНОСТИТЕ ПО СКЛЮЧЕНИЯ ДОГОВОР ПО Т. 11.**

**13.1.** Обектът, в който ще се осъществява ползването на стояща дървесина на корен, както и извършената работа се предават и приемат с протокол, подписан от представители на двете страни. Когато за дейностите се изисква изпълнителят да има назначено лице, вписано в регистъра по чл. 235 от ЗГ, протоколът се подписва и от него.

**13.2.** Купувачите на стояща дървесина на корен в качеството им на оператори по смисъла на Регламент (ЕС) №995/2010 на Европейския парламент и на Съвета от 20.10.2010 г. за определяне на задълженията на операторите , които пускат на пазара дървен материал и изделия от дървен материал (ОВ, L , бр.295 от 12.10.2010г. ) са длъжни да спазват извикванията му , за което подписват декларация преди започване на работа в обекта.

**14. УСЛОВИЯ, НАЧИН И СРОК НА ПЛАЩАНЕ НА ДОБИТАТА ДЪРВЕСИНА ОТ КУПУВАЧА.**

**14.1**. **Цената**, която купувачЪТ плаща за всеки сортимент се определя **пропорционално** на съотношението между **началната** и **достигнатата** цена за обекта по време на търга.

**14.2.** Купувачът заплаща дървесината, както следва:

**14.2.1.** Спечелилият търга, **след сключване на договора и преди издаване на първи по ред превозен билет представя документ за платена** авансова вноска в размер на 20% (двадесет процента) от достигнатата при търга обща цена, с включен и начислен ДДС;.

**14.2.2.** Следващите плащания, след получаване и транспортиране на авансово платената дървесина, се извършват преди транспортирането на последващата добита дървесина, съгласно количествата, посочени в приемателно-предавателен протокол, изготвен от страните по договора. При плащане по банков път, същото се удостоверява с представяне в стопанството на надлежно заверен от банката платежен документ.

**14.3.** За добито определено количество дървесина по сортименти, продавачът веднага уведомява купувача с нарочни възлагателни писма, който в рамките на един (1) работен ден от получаване на уведомлението, изпраща представител за изготвяне на предавателно-приемателен протокол за кубиране.

**14.4.** При разлики в обявените прогнозни количества дървесина от дадения обект и действително добитите, участникът определен за спечелил търга заплаща действително добитото количество дървесина по предложените от него цени ,за единица от съответния сортимент.

**14.5.** Срокове за добиване и заплащане на дървесината – съгласно, приложен и подписан между страните окончателен график за извършване на доставките (Приложение №3).

**14.6.** Дървесината се транспортира в срока на договора, но не по-късно от 10 (десет) дни след подписване на предавателно-приемателен протокол от **Продавача** След изтичане на този срок купувачът дължи **магазинаж в размер на 0,3 % за всеки просрочен ден** от стойността на приетата и заплатена дървесина, като този магазинаж се дължи за срок не по-дълъг 30 (тридесет) дни, считано от датата на подписване на предавателно-приемателния протокол за съответната дървесина. След изтичане на срока за магазинаж нетранспортираната дървесината остава в полза на продавача.

**15. УСЛОВИЯ, НАЧИН И РЕД ЗА ПРЕХВЪРЛЯНЕ НА СОБСТВЕНОСТТА ВЪРХУ ДЕЙСТВИТЕЛНО ДОБИТАТА ДЪРВЕСИНА ОТ ПРОДАВАЧА КЪМ КУПУВАЧА.**

**15.1.** Прехвърлянето на собствеността върху дървесината и получаването й, се осъществява след нейното заплащане по действително добити количества и сортименти, съгласно предавателно-приемателните протоколи за кубиране на дървесината и въз основа на издадена от ТП ДЛС Шерба фактура.

**16. РАЗНОСКИ ПО УЧАСТИЕ В ПРОЦЕДУРАТА.**

**16.1**. Всеки участник поема всички разноски по представяне на заявлението за участие и изготвянето на приложените към него изискуеми документи.

ТП ДЛС Шерба не заплаща тези разходи, независимо от изхода на процедурата.

**16.2**. Представените заявления, ведно с документите към тях, **не се връщат** на участниците.

**17. ДОПЪЛНИТЕЛНА ИНФОРМАЦИЯ.**

Участниците в процедурата могат да получат писмено допълнителна информация по пакета документи на ТП ДЛС Шерба, с.Старо Оряхово ул. Дунав № 8, тел.05141 2358